hu de hu hu hu hu hu hu en hu eo hu hu en hbs_lat hu hu en hu en hu hu hu hu hu hu hu hu hu hu en hu hu hu hu hu hu en hu hu hu hu hu hu hu en hu de de en hu hu hu hu hu hu hu hu hu hu hu hu en
MAF Társadalmi Befektetések Díj 2015 – pályázati felhívás – CCO Magazin
Ismét jelentkezhetnek a vállalatok a Magyar Adományozói Fórum hazai cégek számára kiírt, széles körben elismert szakmai pályázatára, a MAF Társadalmi Befektetések Díjra, amelyen az elmúlt évek során már több mint 100 hazai kiemelkedő vállalati támogatási program vett részt.
A 2006-ban alapított és 2010-ben megújított MAF Társadalmi Befektetési Díj a hazai vállalatok társadalmi befektetési programjait olyan minőségi szempontok alapján értékeli, mint a partnerség, a hatás és az innováció.
A MAF kezdeményezése a cégek CSR teljesítményét értékelő szakmai díjak között különleges szerepet tölt be, mivel az egyetlen olyan elismerés a cégek számára, amely a felelősségvállalási tevékenységeken belül kifejezetten az egyes támogatói programokra fókuszál. Már évek óta aktív és nagy tapasztalatokkal rendelkező cégek mellett azonban a társadalmi befektetések terén még frissnek számító kezdeményezéseket indító nagyvállalatok és KKV-k is sikerrel mérettethetik meg magukat.
A MAF Társadalmi Befektetési Díj pályázatának célja, hogy a szakmailag megalapozott és a hosszú távú fenntarthatóságot is szolgáló stratégiai megoldásokat, példaértékű támogatói tevékenységeket széles körben ismertté tegye és felhívja a figyelmet ezek jelentőségére, ezen keresztül is ösztönözve az üzleti szektor proaktív társadalmi szerepvállalását, a szektorok közötti eredményesebb összefogást, valamint a hazai támogatói kultúra fejlődését.
A pályázat benyújtásának adminisztrációs költsége: bruttó 30.000 Ft.
Az adminisztrációs költség befizetésével a pályázaton való részvétel mellett, minden pályázó vállalattól egy képviselő jogosult részt venni a MAF idei éves szakmai konferenciáján, amelyen a Társadalmi Befektetések Díj eredményhirdetésére is sor kerül.
A MAF Társadalmi Befektetések Díj pályázatának eredményhirdetésére 2015 októberében az alábbi kategóriákban kerül sor:
MAF Leginnovatívabb Támogatói Program Kategória
MAF Legsikeresebb Partneri Együttműködések Kategória
MAF Legnagyobb Hatást Elérő Támogatói Program Kategória
MAF Az Év Legkiemelkedőbb Támogatói Programja Kategória
A Magyar Adományozói Fórum által felkért bíráló bizottság tagjai:
Erős Antónia – az RTL Híradó műsorvezetője, az Egy Csepp Figyelem Alapítvány alapítója
Füzesy Tamás – az Erőforrás Alapítvány/ United Way Magyarország ügyvezetője
Hargitai Lilla – a Médiaunió Alapítvány ügyvezető igazgatója
Jakab Áron – a FRUIT OF CARE Nonprofit Kft. alapító ügyvezetője
Nagy Bálint – az IBS marketing tanszékének vezetője
Miért érdemes indulni a pályázaton?
A pályázat elkészítése során egy, a nemzetközi standardok és a hazai tapasztalatok ötvözésével kialakított, professzionális és objektív szempontrendszer alapján van lehetőségük saját támogatási tevékenységüket mérlegre tenni, más vállalatok programjaival összehasonlítani.
Egy nyilvános és független megmérettetésben való részvételelősegíti, hogy a vállalat támogatási gyakorlata transzparensebbé váljon, és hozzájárul a vállalat elismertségének és hitelességének növeléséhez a belső és külső érintettjei körében egyaránt.
Nem a vállalat teljes körű CSR tevékenységét vizsgálja, hanem a vállalat egy-egy önálló, ugyanakkor kiemelkedően sikeres és példaértékű programjával mutatkozhat be a pályázaton.
A pályázati űrlap kitöltése lehetőséget nyújt a vállalat eddigi támogatási projektjeinek értékelésére, újragondolására. Emellett az objektív szempontok segítségével áttekinthetővé válik, hogy a vállalat társadalmi befektetései során milyen „megtérülést” volt képes társadalmi és vállalati szinten elérni.
A részletes pályázati kiírás a MAF weboldalán érhető el
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin